
ΑΠΟΦΑΣΕΙ Σ 

Αριθ. 377572 (1) 

Σύνθεση και αρμοδιότητες του Συμβουλίου 
Αγροτικής Πολιτικής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Της παρ. 3 του άρθρου 44 του Ν. 2093/92 «Διαρρυθ¬ 
μίσεις στην έμμεση φορολογία και άλλες διατάξεις» (Α 
181). 


β. Του άρθρου 29° του Ν. 1558/85 «Κυβέρνηση και Κυ¬ 
βερνητικά Όργανα» (Α 137), όπως το άρθρο αυτό προ¬ 
στέθηκε με το άρθρο 27 του Ν. 2081/92 «Ρύθμιση του θε¬ 
σμού των Επιμελητηρίων, τροποποίηση των διατάξεων 
του Ν. 1712/87 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (Α 154) και τροπο¬ 
ποιήθηκε με το άρθρο 1 του Ν. 2469/97 «Περιορισμό και 
βελτίωση της αποτελεσματικότητας των κρατικών δαπα¬ 
νών και άλλες διατάξεις» (Α 38). 

2. Την αριθ. 1039386/441/Α0006/21.4.2000 (ΦΕΚ 571 
τ.Β.) κοινή απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών». 

3. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού. 

4. Τις διατάξεις του Π.Δ. 373/95 Συγχώνευση των Υπουρ¬ 
γείων Προεδρίας της Κυβέρνησης και Εσωτερικών, στο 
Υπουργείο Εσωτερικών, Δημόσιας Διοίκησης και Αποκέ¬ 
ντρωσης και καθορισμός αρμοδιοτήτων, αποφασίζουμε: 

1. Το Συμβούλιο Αγροτικής Πολιτικής, λειτουργεί σε 
τρία επίπεδα, τα οποία αντιστοιχούν στη διοικητική διαί¬ 
ρεση της χώρας, ήτοι σε Εθνικό επίπεδο, σε επίπεδο Πε¬ 
ριφερειών, σύμφωνα με το Π.Δ. 51/1987 (Α26) και σε επί¬ 
πεδο Νομαρχιακών Αυτοδιοικήσεων. 

2. Το Συμβούλιο Αγροτικής Πολιτικής συγκροτείται: 

Α. Σε Εθνικό επίπεδο, από: 

1. Τον Υπουργό Γεωργίας, ως πρόεδρο, αναπληρούμε- 
νο από Υφυπουργό Γεωργίας ή Γενικό Γραμματέα του 
Υπουργείου Γεωργίας. 

2. Τους Υφυπουργούς Γεωργίας και τους Γενικούς 
Γ ραμματείς του Υπουργείου Γ εωργίας. 

3. Τον πρόεδρο της Διαρκούς Επιτροπής Παραγωγής 
και Εμπορίου της Βουλής και επτά (7) μέλη της επιτροπής 
αυτής με τους αναπληρωτές τους. 

4. Έναν καθηγητή του Γεωπονικού Πανεπιστημίου Αθη¬ 
νών, με τον αναπληρωτή του. 

5. Έναν καθηγητή του Αριστοτελείου Πανεπιστημίου 
Θεσσαλονίκης, με τον αναπληρωτή του. 

6. Έναν καθηγητή του Πανεπιστημίου Θεσσαλίας μετον 
αναπληρωτή του. 

7. Έναν καθηγητή του Πανεπιστημίου Αιγαίου, με τον 
αναπληρωτή του. 

8. Τους δεκατρείς (13) Γενικούς Γραμματείς Περιφε¬ 
ρειών, μετους αναπληρωτές τους. 

9. Το Διοικητή της Αγροτικής Τράπεζας της Ελλάδας, με 
τον αναπληρωτή του. 

10. Το Διοικητή του Οργανισμού Γεωργικών Ασφαλίσε¬ 
ων (Ο.Γ.Α.), με τον αναπληρωτή του. 

11. Το Διοικητή του Οργανισμού Ελληνικών Γεωργικών 
Ασφαλίσεων (ΕΛ.Γ.Α.) με τον αναπληρωτή του. 

12. Τον πρόεδρο του Εθνικού Οργανισμού Καπνού 
(Ε.Ο.Κ.), με τον αναπληρωτή του. 

13. Τον πρόεδρο του Οργανισμού Βάμβακος, με τον 
αναπληρωτή του. 

14. Τον πρόεδρο του Οργανισμού Ενισχύσεων Ελαιο- 
λάδου με τον αναπληρωτή του. 

15. Τον πρόεδρο του Ελληνικού Οργανισμού Γάλακτος 
(ΕΛ.Ο.Γ.), με τον αναπληρωτή του. 

16. Έναν εκπρόσωπο του Οργανισμού Προώθησης 
Εξαγωγών (Ο.Π.Ε), με τον αναπληρωτή του. 

17. Τον πρόεδρο του Ο.Γ.Ε.Ε.Κ.Α. «ΔΗΜΗΤΡΑ», με τον 
αναπληρωτή του. 

18. Τον πρόεδρο του Οργανισμού Πιστοποίησης Λογα¬ 
ριασμών (Ο.ΠΙ.ΛΟΓ.) με τον αναπληρωτή του. 

19. Τον πρόεδρο του ΟΠΕΚΕΠΕ, με τον αναπληρωτή 
του. 

20. Τον πρόεδρο του Εθνικού Ιδρύματος Αγροτικής 
Έρευνας (ΕΘΙΑΓΕ), με τον αναπληρωτή του. 

21. Τον πρόεδρο του ΟΠΕΓΕΠ με τον αναπληρωτή του. 

22. Τους Γενικούς Διευθυντές του Υπουργείου Γεωρ¬ 
γίας, με τους αναπληρωτές τους που ορίζονται από τον 
Υπουργό Γεωργίας. 

23. Τον προϊστάμενο της Οργανικής Μονάδας Αγροτι¬ 
κού Τομέα, της Μόνιμης Ελληνικής Αντιπροσωπείας στην 
Ευρωπαϊκή Ένωση, με τον αναπληρωτή του. 

24. Έναν εκπρόσωπο του Υπουργείου Εθνικής Οικονο¬ 
μίας με βαθμό Γ ενικού Διευθυντή, μετον αναπληρωτή του 
που ορίζεται από τον Υπουργό Εθνικής Οικονομίας. 

25. Έναν εκπρόσωπο του Υπουργείου Περιβάλλοντος, 
Χωροταξίας και Δημοσίων Έργων με βαθμό Γ ενικού Διευ¬ 
θυντή, με τον αναπληρωτή του που ορίζεται από τον 
Υπουργό ΠΕΧΩΔΕ. 

26. Έναν εκπρόσωπο του Υπουργείου Ανάπτυξης (πρώ¬ 
ην Υπουργείου Εμπορίου) με βαθμό Γενικού Διευθυντή, 
με τον αναπληρωτή του που ορίζεται από τον Υπουργό 
Ανάπτυξης. 

27. Έναν Γενικό Διευθυντή της Γενικής Γραμματείας 
Τουρισμού του Υπουργείου Ανάπτυξης, με τον αναπλη¬ 
ρωτή του που ορίζεται από τον Υπουργό Ανάπτυξης. 

28. Τονπρόεδροτου Γεωτεχνικού Επιμελητηρίου Ελλά¬ 
δας (ΓΕΩΤΕΕ), μετον αναπληρωτή του. 

29. Έναν εκπρόσωπο της Κεντρικής Ένωσης Επιμελη¬ 
τηρίων Ελλάδος μετον αναπληρωτή του. 

30. Τον πρόεδρο της Πανελλήνιας Συνομοσπονδίας 
Ενώσεων Γεωργικών Συνεταιρισμών (ΠΑΣΕΓΕΣ) και εν¬ 
νέα (9) μέλη αυτής, με τους αναπληρωτές τους. 

31. Τον πρόεδρο της Γ ενικής Συνομοσπονδίας Αγροτι¬ 


κών Συλλόγων Ελλάδας (ΓΕΣΑΣΕ) και τρία (3) μέλη αυ¬ 
τής, μετους αναπληρωτές τους. 

32. Τον πρόεδρο της Συνομοσπονδίας Δημοκρατικών 
Αγροτικών Συλλόγων Ελλάδας (ΣΥΔΑΣΕ) και δύο (2) μέλη 
αυτής, με τους αναπληρωτές τους. 

33. Έναν εκπρόσωπο της Ομοσπονδίας Μελισσοκομι- 
κών Συλλόγων Ελλάδος με τον αναπληρωτή του. 

34. Έναν εκπρόσωπο της Πανελλήνιας Ομοσπονδίας 
Συλλόγων παραγωγών Αγροτικών Προϊόντων Πωλητών 
Λαϊκών Αγορών με τον αναπληρωτή του. 

35. Τον πρόεδρο της Πανελλήνιας Ένωσης Γεωπόνων 
Δημοσίων Υπαλλήλων (ΠΕΓΔΥ), με τον αναπληρωτή του. 

36. Τον πρόεδρο της Πανελλήνιας Ένωσης Κτηνιάτρων 
Δημοσίων Υπαλλήλων με τον αναπληρωτή του. 

37. Τονπρόεδροτου Κτηνιατρικού Συλλόγου Ελλάδος, 
με τον αναπληρωτή του. 

38. Έναν εκπρόσωπο του Συνδέσμου Ελληνικών Βιομη¬ 
χανιών (ΣΕΒ), μετον αναπληρωτή του. 

39. Έναν εκπρόσωπο του Πανελλήνιου Συνδέσμου Εξα- 
γωγέων (ΠΣΕ), μετον αναπληρωτή του. 

40. Δύο εκπροσώπους της Γενικής Συνομοσπονδίας 
Καταναλωτών Ελλάδος, με τους αναπληρωτές τους. 

41. Δύο εκπροσώπους Συλλόγων Νέων Αγροτών, με 
τους αναπληρωτέςτους. 

42. Έναν εκπρόσωπο της Ελληνικής Ένωσης Αναπτυ¬ 
ξιακών Εταιρειών Ελλάδος μετον αναπληρωτή του. 

43. Δύο μέλη από κάθε Εθνική Διεπαγγελματική Οργά¬ 
νωση μετους αναπληρωτές τους. 

Β. Σε επίπεδο Περιφερειών από: 

1. Το Γενικό Γραμματέα της Περιφέρειας, ως πρόεδρο, 
αναπληρούμενο από το Γ ενικό Διευθυντή της Περιφέρει¬ 
ας. 

2. Τους προέδρους των Διευρυμένων Νομαρχιακών Αυ¬ 
τοδιοικήσεων με τους αναπληρωτές τους. 

3. Τους νομάρχες της Περιφέρειας, με τους αναπληρω¬ 
τές τους. 

4. Ένα εκπρόσωπο από κάθε Τοπική Ένωση Δήμων και 
Κοινοτήτων που περιλαμβάνει η Περιφέρεια, με τον ανα¬ 
πληρωτή του. 

5. Έναν εκπρόσωπο περιφερειακής οργάνωσης του Γε- 
ωτεχνικού Επιμελητηρίου της Ελλάδος, με τον αναπλη¬ 
ρωτή του. 

6. Οιπρόεδροιτων Ενώσεων Αγροτικών Συνεταιρισμών 
της Περιφέρειας με τους αναπληρωτές τους. 

7. Έναν εκπρόσωπο περιφερειακής οργάνωσης του 
Εμπορικού και Βιομηχανικού Επιμελητηρίου Ελλάδος, με 
τον αναπληρωτή του. 

8. Τους προϊσταμένους των Διευθύνσεων της Περιφέ¬ 
ρειας. 

α) Σχεδιασμού και Ανάπτυξης 

β) Περιβάλλοντος και Χωροταξίας 

γ) Δασών 

δ) Γεωργικής Ανάπτυξης 
με τους αναπληρωτές τους. 

9. Έναν εκπρόσωπο περιφερειακής οργάνωσης της 
ΓΕΣΑΣΕ,με τον αναπληρωτή του. 

10. Έναν εκπρόσωπο περιφερειακής οργάνωσης της 
ΣΥΔΑΣΕ, με τον αναπληρωτή του. 

11. Το Διευθυντή του καταστήματος της ΑΤΕ της έδρας 
της Περιφέρειας, με τον αναπληρωτή του. 

12. Τους προέδρους των Νομαρχιακών Συμβουλίωντης 
Περιφέρειας, με τους αναπληρωτές τους. 

13. Ανά έναν εκπρόσωπο των Τριτοβάθμιων Εκπαιδευ¬ 
τικών Ιδρυμάτων της Περιφέρειας με τον αναπληρωτή 
του. 

14. Έναν εκπρόσωπο των ερευνητικών ιδρυμάτων του 
πρωτογενούς τομέα, περιφερειακής αρμοδιότητας, με 
τον αναπληρωτή του. 

15. Τον Αντιπρόεδρο του Διοικητικού Συμβουλίου Περι¬ 
φερειακού Ταμείου Ανάπτυξης, αναπληρούμενο από το 
Διευθυντή του. 

16. Έναν εκπρόσωπο των Αναπτυξιακών εταιρειών της 
Διοικητικής Περιφέρειας με τον αναπληρωτή του. 

Γ. Σε επίπεδο Νομαρχιακών Αυτοδιοικήσεων και Νο¬ 
μαρχιακών Διαμερισμάτων από: 

1. Τον Νομάρχη, ως πρόεδρο, αναπληρούμενο από τον 
βοηθό νομάρχη που τον αναπληρώνει. 

2. Τον πρόεδρο του Νομαρχιακού Συμβουλίου αναπλη¬ 
ρούμενο από τον αντιπρόεδρο του ιδίου οργάνου. 

3. Τους προέδρους των Επαρχιακών Συμβουλίων κάθε 
Επαρχείου του νομού με τους αναπληρωτές τους. 

4. Τους Δημάρχους του Νομού, αναπληρούμενους από 
τους αντίστοιχους αναπληρωτές τους. 

5. Τους προϊσταμένους των Γενικών Διευθύνσεων Πρω¬ 
τογενούς Τομέα, τους Προϊσταμένους των Διευθύνσεων 
Γεωργίας ή Αγροτικής Ανάπτυξης, Κτηνιατρικής, Αλιείας, 
Εγγείων Βελτιώσεων, Προγραμματισμού, Δασών, Περι¬ 
βάλλοντος καθώς και τους προϊσταμένους των ανεξαρ¬ 
τήτων τμημάτων και γραφείων με γεωργικές αρμοδιότη¬ 
τες σε επίπεδο Νομού, με τους αναπληρωτές τους. 

6. Έναν εκπρόσωπο νομαρχιακής οργάνωσης του Γεω- 
τεχνικού Επιμελητηρίου Ελλάδος, με τον αναπληρωτή 
τους. 

7. Ανά έναν εκπρόσωπο των Τριτοβάθμιων Εκπαιδευτι¬ 
κών Ιδρυμάτων του Νομού, με τους αναπληρωτές τους. 

8. Τους Προέδρους και τα μέλη των Διοικητικών Συμ¬ 
βουλίων των Ενώσεων Γεωργικών Συνεταιρισμών του Νο¬ 
μού, μετους αναπληρωτές τους. 

9. Τους Προέδρους των Κλαδικών Ενώσεων Γ εωργικών 
Συνεταιρισμών του Νομού, με τους αναπληρωτές τους. 

10. Έναν εκπρόσωπο νομαρχιακής οργάνωσης της 
ΓΕΣΑΣΕ με τον αναπληρωτή του. 

11. Έναν εκπρόσωπο νομαρχιακής οργάνωσης ΣΥ¬ 
ΔΑΣΕ με τον αναπληρωτή του. 

12. Έναν εκπρόσωπο νομαρχιακής οργάνωσης του 
Εμπορικού και Βιομηχανικού Επιμελητηρίου Ελλάδος με 
τον αναπληρωτή του. 

13. Το Διευθυντή του καταστήματος της ΑΤΕ με έδρα 
την πρωτεύουσα του Νομού, με τον αναπληρωτή του. 

14. Ένα εκπρόσωπο των Αναπτυξιακών Εταιρειών του 
Νομού μετον αναπληρωτή του. 

3. Στις συνεδριάσεις του Συμβουλίου Αγροτικής Πολιτι¬ 
κής όλων των επιπέδων, μπορούν, ανάλογα με τα εξετα¬ 


ζόμενα θέματα, να καλούνται από τον πρόεδρό του και να 
μετέχουν εκπρόσωποι και άλλων Υπουργείων, Φορέων, 
Ιδρυμάτων, Οργανώσεων κλπ. 

4. Σκοπός του Συμβουλίου Αγροτικής Πολιτικής είναι η 
μελέτη θεμάτων και η διαμόρφωση προτάσεων σχετικά 
με τον καθορισμό προτεραιοτήτων και εναλλακτικών μέ¬ 
τρων πολιτικής στην ελληνική γεωργία, ώστε να καταστεί 
δυνατή η προσέγγιση μιάς εθνικής στρατηγικής, η οποία 
θα συμβάλλει θετικά στην ευημερία του αγροτικού πλη¬ 
θυσμού, στο γεωργικό εισόδημα και στην ανάπτυξη της 
υπαίθρου γενικότερα. 

Ενδεικτικά διατυπώνονται απόψεις ως προς: 

α) Τις επιλογές στόχων (αναπτυξιακών, οικονομικών, 
κοινωνικών) στον καθορισμό προτεραιοτήτων πολιτικής. 

β) Τις επιπτώσεις των εναλλακτικών μέτρων, κατά περί¬ 
πτωση, για τις διάφορες ομάδες του πληθυσμού. 

γ) Τις κατευθύνσεις της αγροτικής πολιτικής 

δ) Τις προτάσεις συγκεκριμένων μέτρων πολιτικής. 

Οι απόψεις και προτάσεις του Συμβουλίου Αγροτικής 
Πολιτικής διαμορφώνονται σταδιακά, στα τρία επίπεδα 
λειτουργίας του, μετά από εξέταση και σύνθεση, διαδοχι¬ 
κά, των προτάσεων που διατυπώνονται στα επίπεδα Νο¬ 
μαρχιακών Αυτοδιοικήσεων, Περιφερειών και τελικά σε 
Εθνικό επίπεδο. 

5. Το Συμβούλιο Αγροτικής Πολιτικής πραγματοποιεί 
κατ’ έτος ένα κύκλο τακτικών συνεδριάσεων. 

Η έναρξη και λήξη των εργασιών γίνεται: α) σε επίπεδο 
Νομαρχιακών Αυτοδιοικήσεων εντός του Ιανουάριου, β) 
σε επίπεδο Περιφερειών εντός του Απριλίου και γ) σε 
εθνικό επίπεδο κατά τον μήνα Ιούνιο. 

Τα θέματα της ημερήσιας διάταξης είναι κοινά και για 
τα τρία επίπεδα του Συμβουλίου Αγροτικής Πολιτικής και 
καθορίζονται γραπτά από τον Υπουργό Γεωργίας κατά τη 
λήξη των εργασιών του προηγούμενου κύκλου συνεδριά¬ 
σεων. 

Το Συμβούλιο Αγροτικής Πολιτικής σε επίπεδο Νομαρ¬ 
χιακής Αυτοδιοίκησης υποβάλλει τα αποτελέσματα των 
εργασιών του στο Συμβούλιο Αγροτικής Πολιτικής της 
αρμόδιας Περιφέρειας, το οποίο εξετάζει, συνθέτει και 
υποβάλλει τις προτάσεις του προς το Συμβούλιο Αγροτι¬ 
κής Πολιτικής σε Εθνικό επίπεδο. Η διαβίβαση των συ- 
μπερασμάτων-προτάσεων κάθε επιπέδου του Συμβουλί¬ 
ου Αγροτικής Πολιτικής προςτο επόμενο επίπεδο, γίνεται 
το αργότερο δεκαπέντε ημέρες μετά τη λήξη των εργα¬ 
σιών κάθε συνεδρίασης. 

Το Συμβούλιο Αγροτικής Πολιτικής μπορεί να συγκλη¬ 
θεί σε έκτακτο κύκλο συνεδριάσεων, μετά από πρόσκλη¬ 
ση του Υπουργού Γεωργίας, που ορίζει τα θέματα της 
ημερήσιας διάταξης και τις ειδικές ημερομηνίες συνε- 
δριάσεώντου. 

Επίσης ο Υπουργός Γεωργίας μπορεί, για θέματα ειδι¬ 
κού ή τοπικού χαρακτήρα, να συγκαλεί σε έκτακτες συνε¬ 
δριάσεις το Συμβούλιο Αγροτικής Πολιτικής στο επίπεδο 
μίας ή περισσοτέρων Περιφερειών ή Νομαρχιακών Αυτο¬ 
διοικήσεων. Των συνεδριάσεων αυτών μπορεί να προε¬ 
δρεύει ο Υπουργός Γ εωργίας αναπληρού μένος από Υφυ¬ 
πουργό ή Γενικό Γραμματέα του Υπουργείου Γεωργίας. 

6. Θέματα εκτός ημερήσιας διάταξης είναι δυνατό να 




17138 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


συζητηθούν και να ληφθούν αποφάσεις, εφόσον εγκρι- 
θούν από τα δύο τρίτα (2/3) των παρόντων μελών. 

Οι ενδεχόμενες ψηφοφορίες είναι φανερές, εκτός των 
περιπτώσεων εκλογής προσώπων, που είναι μυστικές. 

7. Το Συμβούλιο Αγροτικής Πολιτικής σε Εθνικό επίπε¬ 
δο υποστηρίζεται από Κεντρική Γραμματεία, η οποία επι- 
κουρείται στο έργο της από τις αρμόδιες, κατά περίπτω¬ 
ση, υπηρεσίες του Υπουργείου Γεωργίας. 

Το Συμβούλιο Αγροτικής Πολιτικής σε Νομαρχιακό και 
Περιφερειακό επίπεδο εξυπηρετείται επίσης από Γραμ- 
ματείες, η σύνθεση και ο ρόλος των οποίων καθορίζονται 
με αποφάσεις των αντιστοίχων Νομαρχών ή Γενικών 
Γ ραμματέων. 

8. Από τη δημοσίευση της παρούσας απόφασης παύουν 
να ισχύουν οι με αριθμ. 1422/23.4.97 και 370532/9.7.99 
αποφάσεις των Υπουργών Εσωτερικών, Δημόσιας Διοί¬ 
κησης και Αποκέντρωσης, Οικονομικών και Γεωργίας 
«συγκρότηση και λειτουργία του Συμβουλίου Αγροτικής 
Πολιτικής». 

9. Ο Υπουργός Γεωργίας, οι Γενικοί Γραμματείς των Δι¬ 
οικητικών Περιφερειών και οι Νομάρχες κατά περίπτωση, 
με αποφάσεις τους καθορίζουν τις λεπτομέρειες εφαρ¬ 
μογής της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2000 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

Β. ΠΑΠΑΝΔΡΕΟΥ Γ. ΔΡΥΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 

□ 

Αριθ. 47774 Φ.528.1 (2) 

Χρέωση - διαγραφή αναλωσίμων υλικών. 

Ο ΑΡΧΗΓΟΣ ΠΥΡΟΣΒΕΣΤΙΚΟΥ ΣΩΜΑΤΟΣ 

Έχοντας υπόψη: 

1. Τις διατάξεις: 

1.1. Της παραγράφου 1 άρθρου 83 του Ν. 2362/1995 (Α' 
247) «Περί Δημοσίου Λογιστικού, ελέγχου των δαπανών 
του Κράτους και άλλες διατάξεις». 

1.2. Της παραγράφου 2 άρθρου 39 του Π.Δ. 426/1991 
(ΑΊ55) «Οικονομική καιΛογιστική Υπηρεσία του Πυρ/κού 
Σώματος»,όπως κωδικοποιήθηκαν με τις διατάξεις του 
Π.Δ 210/1992 (Α'99) «Κωδικοποίηση διατάξεων Προεδρι¬ 
κών Διαταγμάτων του Κανονισμού Εσωτερικής Υπηρε¬ 
σίας του Πυρ/κού Σώματος». 

2. Την υπ’ αριθμ. 17511 Φ.528.1 από 26.5.1992 (Β' 377) 
απόφασή μας, σχετικά με αναλώσιμα και ενσωματωθέντα 
υλικά του Πυρ/κού Σώματος -τρόπος διαγραφής τους. 

3. Την 27313 Φ.528.1 από 18.9.1996 (Β' 916) απόφασή 
μας με την οποία έγινε αύξηση του ποσού των εκατό 
(100.000) χιλιάδων δραχμών σε εκείνο των τριακοσίων 
(300.000) χιλιάδων δραχμών. 

4. Την 2024710/602/0026 από 8.4.1998 απόφαση του 
Υπουργού Οικονομικών σχετικά με αύξηση των χρηματι¬ 


κών ποσών της παραγράφου 1 του άρθρου 83 του Ν. 
2362/1995. 

5. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Αναπροσαρμόζουμε το προβλεπόμενο από τις διατά¬ 
ξεις του πρώτου εδαφίου της παραγράφου 2, άρθρου 2 
της υπ’αριθμ. 17511 Φ.528.1 από 26.5.1992 (Β'377) από¬ 
φασή μας «Αναλώσιμα και ενσωματωθέντα υλικά του 
Πυρ/κού Σώματος -τρόπος διαγραφής των, ποσό των 
τριακοσίων χιλιάδων (300.000) δραχμών που είχε ορισθεί 
με απόφασή μας με εκείνο των οκτακόσιων χιλιάδων 
(800.000) δραχμών σύμφωνα με την παραπάνω (4) σχετι¬ 
κή. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 25 Σεπτεμβρίου 2000 
Ο Αρχηγός 

Αντιστράτηγος ΠΑΝΑΓΙΩΤΗΣ ΦΟΥΡΛΑΣ 

□ 

Αριθ. 12813 (3) 

Αύξηση μετοχικού κεφαλαίου της «Διαδημοτικής Επιχεί¬ 
ρησης Σφαγείων Περιοχής Τυρνάβου - Αμπελώνα 
(Δ.Ε.Σ.Π.Τ.Α.)». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 277 - 285 του Π .Δ. 410/95 
(ΦΕΚΑ'231). 

2. Την αριθμ. 24904/3.12.1996 απόφαση του Γενικού 
Γραμματέα Περιφέρειας Θεσσαλίας, η οποία δημοσιεύ- 
θηκε στο ΦΕΚ 1185/31.1.1996/Τεύχος Β' περί σύστασης 
της Διαδημοτικής Επιχείρησης με την επωνυμία «Διαδη¬ 
μοτική Επιχείρηση Σφαγείων Περιοχής Τυρνάβου - Αμπε¬ 
λώνα (Δ.Ε.Σ.Π.Τ.Α.)» 

3. Την αριθμ. 7079/10.5.1999 απόφαση του Γενικού 
Γ ραμματέα Περιφέρειας Θεσσαλίας, η οποία δημοσιεύ- 
θηκε στο ΦΕΚ 1120/10.6.1999/Τεύχος Β' σύμφωνα με την 
οποία αυξήθηκε το Μετοχικό Κεφάλαιο της Επιχείρησης 
σε «77.500.000» δρχ. (τελευταίατροποποίηση). 

4. Την αριθμ. 62/2000 απόφαση του Δημοτικού Συμβου¬ 
λίου του Δήμου Τυρνάβου, την αριθμ. 60/2000 απόφαση 
του Δημοτικού Συμβουλίου του Δήμου Αμπελώνα και την 
αριθμ. 134/2000 απόφαση του Δημοτικού Συμβουλίου 
του Δήμου Γιάννουλης, περί τροποποίησης της συστατι¬ 
κής πράξης-αύξησης του Μετοχικού Κεφαλαίου της Δια¬ 
δημοτικής Επιχείρησης με την επωνυμία «Διαδημοτική 
Επιχείρηση Σφαγείων Περιοχής Τυρνάβου -Αμπελώνα». 

5. Την αριθμ. 2172/29.9.97 απόφαση του Γενικού Γ ραμ¬ 
ματέα Περιφέρειας για την μεταβίβαση εξουσίας υπο¬ 
γραφής «Με εντολή Γ ενικού Γ ραμματέα» στους προϊστα¬ 
μένους Διευθύνσεων. 

6. Την πρόοδο του επενδυτικού προγράμματος της Επι¬ 
χείρησης. 

7. Την αναγκαιότητα της απρόσκοπτης και ομαλής λει¬ 
τουργίας, αποφασίζουμε: 

Τροποποιούμε την αριθμ. 7079/10.5.1999 απόφαση του 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


17139 


Γενικού Γραμματέα Περιφέρειας Θεσσαλίας «περί αύξη- 
σηςτου μετοχικού κεφαλαίου»της «Διαδημοτικής Επιχεί¬ 
ρησης Σφαγείων Περιοχής Τυρνάβου - Αμπελώνα 
(Δ.Ε.Σ.Π.Τ.Α.)» και αυξάνουμε το μετοχικό κεφάλαιο αυ¬ 
τής κατά 20.000.000 δρχ. από 77.500.000 σε 97.500.000 
δρχ. για την κάλυψη της προόδου του επενδυτικού προ¬ 
γράμματος της Επιχείρησης. Κατά τα λοιπά ισχύει η 
αριθμ. 24904/3.12.96 απόφασή μας, όπως μεταγενέστε¬ 
ρα τροποποιήθηκε. 

Από τις διατάξεις της παρούσας απόφασης προκαλεί- 
ται δαπάνη σε βάρος των προϋπολογισμών των Δήμων 
Τυρνάβου, Αμπελώνα και Γιάννουλης ανάλογα με το πο¬ 
σοστό συμμετοχής στο κεφάλαιο της Επιχείρησης και 
έχει εγγράφει σχετική πίστωση στους προϋπολογισμούς 
του τρέχοντος οικονομικού έτους σε βάρος των αντίστοι¬ 
χων Κ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 13 Σεπτεμβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
Γ. ΜΠΟΥΚΗΣ 

□ 

Αριθ. 2083 (4) 

Απαγόρευση κυνηγίου Αγριόχοιρου στο 
Ν. Αρκαδίας λόγω πυρκαγιών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη : 

1. Τις διατάξεις: 

α. Του Π.Δ. 51/1987 «Καθορισμός περιφερειών της Χώ¬ 
ρας για τον σχεδίασμά, προγραμματισμό και συντονισμό 
της Περιφερειακής Ανάπτυξης». 

β. Του Ν. 2503/1997 «Διοίκηση, Οργάνωση, Στελέχωση 
της Περιφέρειας, Ρύθμιση θεμάτων για την Τοπική Αυτο¬ 
διοίκηση και άλλες διατάξεις». 

γ. Του Π.Δ. 94/1993 «Καθορισμός αρμοδιοτήτων που 
διατηρούνται από τον Υπουργό καιτις Περιφερειακές αρ¬ 
χές ή όργανα διανομαρχιακού επιπέδου του Υπουργείου 
Γεωργίας». 

δ. Του Ν.Δ. 86/1969 «Περί Δασικού Κώδικα « (άρθρο 
258, παρ. 5) όπωςτροποποιήθηκανμετιςδιατάξειςτου Ν. 
177/1975 (άρθρο 7, παρ. 3) και του Ν. 2637/1998 (άρθρο 
57). 

2. Την αριθ. 99730/3482/1.8.2000 Απόφαση Υφυπουρ¬ 
γού Γεωργίας «Ρυθμίσεις Θήρας για την κυνηγετική πε¬ 
ρίοδο 2000 - 2001». 

3. Την αριθ. 99778/3949/7.9.2000 Διαταγή Υφυπουργού 
Γ εωργίας «Ρυθμίσεις και απαγορεύσεις Θήρας στις καμέ¬ 
νες κ.λ.π. εκτάσεις». 

4. Τα αριθ. 159/18.9.2000 & 85/31.8.2000 έγγραφα των 
Κυνηγετικών Συλλόγων Τρίπολης και Μεγαλόπολης αντί¬ 
στοιχα. 

5. Τις αριθ. 2787/7.9.2000 & 3000/21.9.2000 αναφορές 
του Δασαρχείου Τρίπολης. 

6. Την ανάγκη άμεσης απαγόρευσης του κυνηγίου του 
αγριόχοιρου λόγω των ιδιαίτερα δυσμενών συνθηκών 


(περιορισμός του φυσικού του βιότοπου και εγκλωβισμός 
του σε πολύ μικρό χώρο) που προκάλεσαν οι εκτεταμένες 
πυρκαγιές στον Νομό Αρκαδίας και τον αυξημένο κίνδυ¬ 
νο εξαφάνισης του πληθυσμού του θηράματος που έχει 
απομείνει. 

7. Την θετική εισήγηση της Δ/νσης Δασών Περιφέρειας 
Πελ/νήσου, αποφασίζουμε: 

Απαγορεύουμε παντελώς το κυνήγι του αγριόχοιρου 
στον Νομό Αρκαδίας, για την κυνηγετική περίοδο 2000 - 
2001 . 

Από τις διατάξεις αυτής της απόφασης δενπροκαλείται 
δαπάνη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 26 Σεπτεμβρίου 2000 

Ο Γενικός Γραμματέας Περιφέρειας 

ΑΝΤΩΝΗΣ ΜΑΤΣΙΓΚΟΣ 

□ 

(5) 

Χορήγηση άδειας άσκησης επαγγέλματος Κοινωνικού 
Λειτουργού στην Μανούκα Αθηνά του Αθανασίου. 

Η ΝΟΜΑΡΧΗΣ ΑΘΗΝΩΝ 

Με την 4438/14.9.2000 απόφαση της Νομάρχου Αθη¬ 
νών έχει χορηγηθεί στην Μανούκα Αθηνά του Αθανασίου, 
άδεια ασκήσεως επαγγέλματος Κοινωνικού Λειτουργού. 

Η Βοηθός Νομάρχη 
ΗΡΑ ΒΑΛΣΑΜΑΚΗ 

□ 

Αριθ. 20 (6) 

Καθορισμός ωρών υπερωριακής απασχόλησης 
υπαλλήλων της Ν. Α. Δράμας. 

Ο ΝΟΜΑΡΧΗΣ ΔΡΑΜΑΣ 
Έχοντας υπ’ όψιν: 

1. Τις διατάξεις του άρθρου 39 του Ν. 2218/ΦΕΚ 90 τ. 
Α713.6.1994. 

2. Τις διατάξεις της παραγράφου 7 του άρθρου 25 του 
Ν. 2738/ΦΕΚ 180 τ. Α79.9.1999. 

3. Τις διατάξεις του άρθρου 15 του Ν. 2592/ΦΕΚ 55 τ. 
Α718.3.1998, όπως αυτές αντικατέστησαν τις διατάξεις 
των παραγράφων 1 και 2 του άρθρου 18 του Ν. 2470/ΦΕΚ 
40 τ. Α721.3.1997. 

4. Το αρ. πρωτ. 2/88487/0022/7.12.1999 έγγραφο της 
22 ης Δ/νσης Μισθολογίου του Γενικού Λογιστηρίου του 
Κράτους «Παροχή οδηγιών για την υλοποίηση μισθολογι- 
κής πολιτικής έτους 2000». 

5. Το γεγονός ότι η σχετική δαπάνη που θα προκληθεί 
δεν θα υπερβεί τις πιστώσεις που έχουν γραφεί στον 
εγκριθέντα και ισχύοντα προϋπολογισμό του οικονομικού 
έτους 2000 του Νομαρχιακού Διαμερίσματος Δράμας για 
την αιτία αυτή ( Ε.Φ.052 Κ.Α.Ε. 9781 #5.000.000# δρχ. 

6. Την με αρ. ΔΤΥ 6187/2.12.1999 απόφαση της ΔΤΥΝ 
Δράμας για σχέδιο αντιμετώπισης εκτάκτων αναγκών, 
αποφασίζουμε: 

Καθιερώνουμε υπερωριακή απασχόληση από 1.1.2000 
έως 31.12.2000 για τους κατωτέρω υπαλλήλους του Νο- 

μαρχιακού Διαμερίσματος Δράμας, για την αντιμετώπιση 
εκτάκτων αναγκών (εκχιονισμοί, πλημμύρες, κλπ.), μέχρι 
300 ώρες συνολικά για τον καθένα από τους παρακάτω 
αναφερόμενους: 

1. Ιωσηφίδη Νικόλαο 

2. Κυριακίδη Παναγιώτη 

3. Παπαλιά Πασχάλη 

4. Τοκατλίδη Θωμά 

5. Τσεγγελίδη Γεώργιο 

6. ΧηΑποστόλου Ευαγγελία 

7. Κατραντζή Βασίλειο 

8. Μουσολαρίκο Γεώργιο 

9. Ομηρίδη Νικόλαο 

10. Καραγιαννίδη Ιωάννη 

11. Παπαδόπουλο Νικόλαο 

12. Κουκαργιώτη Παναγιώτη 

13. Γκόντογλου Αντώνιο 

14. Καρσανίδη Νικόλαο 

15. ΧηΙωαννίδη Στυλιανό 

16. Πούλιο Σταύρο 

17. θουλιώτη Χρήστο 

18. Παντικίδη Ευστράτιο 

19. Βουδούρη Αθανάσιο 

20. Γκάνα Δήμο 

21. Σαββίδη Νικόλαο 

22. Πεταλούδη Κωνσταντίνο 

23. Στεφανίδη Γεώργιο 

Η διαπίστωση της προσφοράς υπερωριακής απασχό¬ 
λησης θα γίνει από εμάς κατόπιν εισηγήσεως του επόπτη 
αντιμετώπισης εκτάκτων αναγκών για κάθε υπάλληλο και 
αριθμό ωρών απασχόλησης. 

Η ανωτέρω δαπάνη θα αντιμετωπισθεί από τις πιστώ- 
σειςτης Ν.Α. Δράμας (Ε.Φ1 052 Κ.Α.Ε. 9781). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 3 Ιανουάριου 2000 
Ο Νομάρχης 

ΚΩΝΣΤΑΝΤΙΝΟΣ ΕΥΜΟΙΡΙΔΗΣ 

□ 

Αριθ. 6382-6509 (7) 

Καθιέρωση υπερωριακής εργασίας των υπαλλήλων της 
Δ/νσης Γεωργίας για το Β' εξάμηνο έτους 2000. 

Ο ΝΟΜΑΡΧΗΣ ΚΟΡΙΝΘΙΑΣ 

Έχοντας υπόψη: 

1 .Τις διατάξεις του Π.Δ. 30/96 «Κώδικας Νομαρχιακής 
Αυτοδιοίκησης». 

2. Τις διατάξεις του άρθρου 15, παρ. 18 εδάφιο 2 του Ν. 
2503/97 «Διοίκηση, Οργάνωση, Στελέχωση της Περιφέ¬ 
ρειας, ρύθμιση θεμάτων για την τοπική αυτοδιοίκηση και 
άλλες διατάξεις». 

3. Τις διατάξεις του άρθρου 15 του Ν. 2592/98 «Αναπρο¬ 
σαρμογή συντάξεων πολιτικών συνταξιούχων του Δημο¬ 
σίου, ρύθμιση συνταξιοδοτικών θεμάτων και άλλες διατά¬ 
ξεις». 


4.Τις διατάξεις του άρθρου 10 του Ν. 2732/99. 

δ.Τις διατάξεις του άρθρου 25 παρ.7 του Ν.2738/99 
«Συλλογικές διαπραγματεύσεις στη Δημόσια Διοίκηση, 
μονιμοποιήσεις συμβασιούχων αορίστου χρόνου και άλ¬ 
λες διατάξεις». 

6. Τα αρ. 14026/18.9.2000 & 14315/21.9.2000 έγγραφα 
της Δ/νσης Γ εωργίας περί καθιέρωσης υπερωριακής ερ¬ 
γασίας των υπαλλήλων της για το Β' εξάμηνο έτους 2000 
γιατηνταχεία υλοποίηση Προγραμμάτων και μέτρωντου 
3 ου Κ.Π.Σ. - Τομέα Γεωργίας, Εθνικού και Περιφερειακού 
σκέλους καθώς και για την εφαρμογή του προγράμματος 
δακοκτονίας αντίστοιχα. 

7. Το γεγονός ότι η προκαλούμενη δαπάνη είναι εγγε¬ 
γραμμένη στον προϋπολογισμό της Δ/νσης Γεωργίας 
έτους 2000, αποφασίζουμε: 

Εγκρίνουμε την με αμοιβή καθιέρωση υπερωριακής ερ¬ 
γασίας των υπαλλήλων της Δ/νσης Γ εωργίας κατά το Β' 
εξάμηνο έτους 2000 για την ταχεία υλοποίηση των μέ¬ 
τρων και προγραμμάτων του 3 ου Κ.Π.Σ. - Τομέα Γεωργίας, 
Εθνικού και Περιφερειακού σκέλους και για την εφαρμο¬ 
γή του προγράμματος δακοκτονίας ως ακολούθως: 

ΠΡΟΓΡΑΜΜΑ 3 ου Κ.Π.Σ. 


ΑΡΙΘΜΟΣ ΠΡΟΤΕΙΝΟΜΕΝΟΙ ΑΡ. ΩΡΩΝ ΥΠΕΡ/ΚΗΣ 

ΥΠΗΡΕΤΟΥΝΤΩΝ ΥΠΑΛΛΗΛΟΙ ΓΙΑ ΑΠΟΓΕΥΜΑΤΙΝΗΣ ΔΑΠΑΝΗ 
ΥΠΑΛΛΗΛΩΝ ΥΠΕΡ/ΚΗ ΕΡΓΑΣΙΑ ΑΠΑΣΧΟΛΗΣΗΣ 


101 


72 

2.858 

6.574.00 

ΠΡΟΓΡΑΜΜΑ ΔΑΣΟΚΟΚΤΟΝΙΑΣ 

ΑΡΙΘΜΟΣ ΠΡΟΤΕΙΝΟΜ. ΑΡ. ΩΡΩΝ ΥΠΕΡ/ΚΗΣ 

ΣΥΝΟΛΙΚΗ 

ΕΙΔΙΚΟΤΗΤΑ 

ΥΠΗΡΕΤ. 

ΥΠΑΛΛΗΛΟΙ ΓΙΑ 

ΑΠΟΓΕΥ/ΝΗΣ 

ΔΑΠΑΝΗ 

ΔΙΕΥΘΥΝΤΗΣ 

ΔΑΚ/ΝΙΑΣ 

ΥΠΑΛΛΗΛΩΝ 

101 

ΥΠΕΡ/ΚΗ ΕΡΓΑΣΙΑ 

1 

ΑΠΑΣΧΟΛΗΣΗΣ 

400 


ΕΠΟΠΤΗΣ 

ΔΑΚ/ΝΙΑΣ 

101 

1 

600 

2.111.00 

ΛΟΓΙΣΤΗΣ 

ΔΑΚ/ΝΙΑΣ 

101 

1 

320 


ΓΡΑΜΜΑΤΕΑΣ 

ΔΑΚ/ΝΙΑΣ 

101 

1 

200 



Η παρούσα απόφαση που ισχύει από 22.8.2000 να δη- 
μοσιευθεί στην Εφημερίδα της Κυβερνήσεως. 


Κόρινθος, 22 Σεπτεμβρίου 2000 

Ο Νομάρχης 
ΑΓΓΕΛΟΣ ΜΑΝΩΛΑΚΗΣ 

□ 

( 8 ) 

Χορήγηση άδειας κυκλοφορίας κτηνιατρικού φαρμα 
κευτικού ιδιοσκευάσματος Ω05ΑΙ_Ι0. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 
Με τις αποφάσεις αρ. 34512,34511/13.9.2000 του ΕΟΦ 
χορηγήθηκε, βάσει των διατάξεων του αρθρ. 6της Κοινής 
Υπουργικής Απόφασης 310584/98, η άδεια κυκλοφορίας 
του κτηνιατρικού φαρμακευτικού προϊόντος ΩΟδΑυΟ. 
Δραστική ουσία : ΕΡ5ΙΡΒΑΝΤΕΕ- ΡΥΒΑΝΤΕί. 

Μορφή: Επικαλυμένο με λεπτό υμένιο δισκίο 

(25+22.70)πΐ9/ΤΑΒ & (100+90.80)πΐ9/ΤΑΒ 
Δικαιούχου σήματος: ΡΡΙΖΕΒ ΙΝΟ Ν.Υ., υ5Α. 
Υπεύθυνου κυκλοφορίας: ΡΡΙΖΕΒ ΕΛΛΑΣ ΑΕ. 

Η Διευθύντρια κ.α.α. 

ΙΟΥΛΙΑ ΓΙΩΤΑΚΗ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


17141 


Χορήγηση άδειας κυκλοφορίας φαρμακευτικού 
ιδιοσκευάσματος 0ΕΡ050ΝΙΩΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση αρ. 5484/15.9.2000 του ΕΟΦ χορηγή¬ 
θηκε, βάσει των διατάξεων του αρθρ. 3τηςπαρ.1 της Κοι¬ 
νής Υπουργικής Απόφασης Α6/9392/91, άδεια κυκλοφο¬ 
ρίας στο φαρμακευτικό ιδιοσκεύασμα 0ΕΡ050ΝΙΩΕ. 


(9) Δραστικές ουσίες: ΒυϋΕδΟΝΙΩΕ. 

Μορφές: Ρινικό εκνέφωμα, εναιώρημα ΙΟΟιτιορ/ Ω05Ε. 
Δικαιούχου σήματος: ΙΑ3Ι5 ΡΗΑΒΜΑΟΕυΤΙΟΑΙ_3 Ι_ΤΩ 

υ.κ. 

Υπεύθυνου κυκλοφορίας: ΙΑ5Ι5 ΟΗΕΜΙΡΗΑΡΜΑ ΑΕ. 

Η Διευθύντρια κ.α.α. 

ΙΟΥΛΙΑ ΓΙΩΤΑΚΗ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.βΐ. 9 γ 
Θ-ΓΠ3Π: \Λ/θ5γΠ33ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031) 423 956 
4135 228 
(061) 6381 100 

(0651) 87215 
(0531) 22 858 
(041)597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































